CELEX: 32013R0273
Language: da
Date: 2013-03-19 00:00:00
Title: Kommissionens gennemførelsesforordning (EU) nr. 273/2013 af 19. marts 2013 om tarifering af varer i den kombinerede nomenklatur

23.3.2013   
            
            
               DA
            
            
               Den Europæiske Unions Tidende
            
            
               L 84/1
            
         KOMMISSIONENS GENNEMFØRELSESFORORDNING (EU) Nr. 273/2013
   af 19. marts 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et elektronisk apparat (en »kropssammensætningsanalysator«) med et display. Apparatet måler ca. 30 × 30 × 4 cm og har følgende hovedbestanddele:
                              
                                          —
                                       
                                       
                                          til vejning: en vejecelle og hardware til beregning og visning af vægten
                                       
                                    
                                          —
                                       
                                       
                                          til måling: 2 elektroder på den øvre del af vægten, kontrolknapper og hardware til beregning og visning af målingerne.
                                       
                                    Gennem de 2 elektroder, som kommer i kontakt med fødderne, sender apparatet elektrisk strøm og kan ved hjælp af bioimpedans måle fx. kroppens fedtprocent muskelprocent, knoglemasse, kropsvæske.
                              Apparatet kan også benyttes som vægt alene.
                              Apparatet har en hukommelse for 10 brugere. Det kan vise værdier fra 2 målinger pr. bruger.
                              Apparatet er beregnet til hjemmebrug.
                           
                        
               
                  8423 10 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 8423, 8423 10 og 8423 10 90.
                  Apparatet er en sammensat vare bestående af elementer, der er tariferet i kapitel 84 og kapitel 90. I henhold til almindelig tariferingsbestemmelse 3 b) tariferes varen, som om den bestod af den bestanddel, der er karaktergivende for den.
                  På grund af varens objektive karakteristika, dvs. målesystem med kun 2 elektroder, anses den bestanddel, der foretager vejningen, for at være den, der er karaktergivende for apparatet.
                  Apparatet tariferes derfor under KN-kode 8423 10 90 som personvægt.
               
            
                  
                              2.
                           
                           
                              Et elektronisk apparat (en »kropssammensætningsanalysator«) i form af en personvægt med et display. Apparatet måler ca. 36 × 32 × 6 cm og har følgende hovedbestanddele:
                              
                                          —
                                       
                                       
                                          til vejning: en vejecelle og hardware til beregning og display af vægten
                                       
                                    
                                          —
                                       
                                       
                                          til måling: et aftageligt håndgreb med 4 elektroder, 4 elektroder på den øvre del af vægten, kontrolknapper og hardware til beregning og visning af målingerne.
                                       
                                    Apparatet sender gennem de 8 elektroder, der placeres i hænderne og under fødderne, elektrisk strøm, som gør, at apparatet ved hjælp af bioimpedans kan fastslå for eksempel kroppens fedtprocent, kroppens fedtmasse, body mass index (BMI), skeletmuskelmasse, knoglemasse, kropsvæske
                              Apparatet kan benyttes inden for sundhedssektoren til diagnose af overvægt eller af andre til at give oplysninger om deres fysiske tilstand eller til at tjekke eller forbedre deres tilstand med henblik på sport eller udseende.
                              Apparatet kan også benyttes som vægt alene.
                              Apparatet har en hukommelse for 99 brugere og 300 målinger. Dataene kan overføres til en automatisk databehandlingsmaskine via et USB-stik.
                           
                        
               
                  9031 80 38
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 9031, 9031 80 og 9031 80 38.
                  Tarifering under pos. 9018 som et instrument eller apparat til medicinsk brug er udelukket, da apparatet normalt ikke benyttes af fagfolk (jf. de forklarende bemærkninger til HS til pos. 9018, første afsnit).
                  Apparatet er en sammensat vare bestående af elementer, der er tariferet i kapitel 84 og kapitel 90. I henhold til almindelig tariferingsbestemmelse 3 b) tariferes varen, som om den bestod af den bestanddel, der er karaktergivende for den.
                  På grund af varens objektive karakteristika, dvs. den anvendte måleteknologi, anses den bestanddel, der foretager målingen, for at være den, der er karaktergivende for apparatet.
                  Apparatet tariferes derfor under KN-kode 9031 80 38 som andre elektroniske måleinstrumenter.
               
            
                  
                              3.
                           
                           
                              Et elektronisk apparat (en »kropssammensætningsanalysator«) med en vejeenhed og en søjle, hvor der på toppen er et kontroltavle med et display. Apparatet måler ca. 120 × 87 × 52 cm og har følgende hovedbestanddele:
                              
                                          —
                                       
                                       
                                          til vejning: en vejecelle og hardware til beregning og display af vægten
                                       
                                    
                                          —
                                       
                                       
                                          til måling: 2 aftagelige håndgreb med hver 2 elektroder, 4 elektroder på den øvre del af vægten, kontrolknapper og hardware til beregning og visning af målingerne.
                                       
                                    Apparatet sender gennem 8-punktssystemet, der placeres i hænderne og under fødderne, elektrisk strøm, som gør, at apparatet ved hjælp af bioimpedans kan fastslå for eksempel intracellulært vand, proteinmasse, mineralmasse, kroppens fedtmasse, samlet kropsvæske, fedtfri masse, body mass index (BMI), skeletmuskelmasse.
                              Apparatet er udstyret med følgende konnektorer:
                              
                                          —
                                       
                                       
                                          RJ45
                                       
                                    
                                          —
                                       
                                       
                                          USB
                                       
                                    
                                          —
                                       
                                       
                                          RS232
                                       
                                    
                                          —
                                       
                                       
                                          25 pin D-sub.
                                       
                                    Apparatet kan benyttes inden for sundhedssektoren til diagnose af overvægt eller af andre til at give oplysninger om deres fysiske tilstand eller til at tjekke eller forbedre deres tilstand med henblik på sport eller udseende.
                              Apparatet kan tilsluttes en computer eller en printer.
                           
                        
               
                  9031 80 38
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 9031, 9031 80 og 9031 80 38.
                  Tarifering under pos. 9018 som et instrument eller apparat til medicinsk brug er udelukket, da apparatet normalt ikke benyttes af fagfolk (jf. de forklarende bemærkninger til HS til pos. 9018, første afsnit).
                  Apparatet er en sammensat vare bestående af elementer, der er tariferet i kapitel 84 og kapitel 90. I henhold til almindelig tariferingsbestemmelse 3 b) tariferes varen, som om den bestod af den bestanddel, der er karaktergivende for den.
                  På grund af varens objektive karakteristika, dvs. den anvendte måleteknologi, anses den bestanddel, der foretager målingen, for at være den, der er karaktergivende for apparatet.
                  Apparatet tariferes derfor under KN-kode 9031 80 38 som andre elektroniske måleinstrumenter.